# Alexander Mesa Travieso

Alexander Mesa Travieso (San Cristóbal de La Laguna, Illes Canàries, 5 de febrer de 1995), més conegut com a Nano, és un futbolista professional que juga com a davanter.

## Carrera de club

Nano va ingressar al planter del CD Tenerife el 2006 a 11 anys. Va debutar com a sènior amb el CD Tenerife B la temporada 2012–13,quan encara era júnior, a Tercera Divisió.
El 30 de desembre de 2013 Nano fou promocionat al primer equip a la Segona Divisió. El 18 de gener de l'any següent va jugar el seu primer partit com a professional, entrant com a suplent a la segona part en una derrota per 0–4 a casa contra l'AD Alcorcón.
El 15 d'agost de 2014 Nano fou cedit al CE L'Hospitalet de Segona Divisió B. El 20 d'agost de l'any següent fou promocionat definitivament al primer equip dels Blanquiazules' i hi va signar un nou contracte fins al 2018.
Nano va marcar el seu primer gol com a professional el 23 d'agost de 2015, el tercer del seu equip en una derrota per 6-3 a fora contra el CD Numancia. El 21 de febrer de l'any següent, va marcar un doblet en una victòria per 3-1 a casa contra la UE Llagostera; en va fer un altre set dies després, en una victòria per 2–1 contra el CD Mirandés.
Nano va continuar amb la seva ratxa golejadora, fent un doblet en un empat 2–2 contra el Deportivo Alavés a l'abril, i un altre en una victòria per 3–1 a casa contra el Reial Valladolid el maig. Va acabar la temporada amb 14 gols, essent el màxim golejador del club, i el vuitè de la categoria.
El 27 d'agost de 2016, la SD Eibar va arribar a un acord amb el Tenerife pel traspàs de Nano, per 3.250.000 euros. Dos dies després signà contracte pel club de La Liga. Va debutar en la categoria el 20 de setembre, com a titular, i marcant el gol del seu equip, en una derrota per 2-1 contra el Màlaga CF.
L'1 de setembre de 2017, Nano fou cedit al Llevant UE, també de primera, per un any. El següent 31 de gener, la cessió acabà i fou cedit a l'Sporting de Gijón, de segona divisió, fins a final de temporada.
El 4 d'agost de 2018, Nano va retornar al Tenerife cedit per un any. El 13 d'agost de l'any següent, fou cedit al Cadis CF de segona divisió, per la temporada 2019–20.
El 14 d'agost de 2020, després d'assolir la promoció, els andalusos varen comprar la meitat dels seus drets federatius, i Nano signà contracte per quatre anys amb el club. Posteriorment, va jugar a equips de categories inferiors, com el Logronyés i el Reial Saragossa, a la Segona Divisió. Al primer equip fou cedit el 31 de gener del 2021. Amb l'inici de la temporada vinent, fou cedit al Saragossa. En acabant la segona cessió, torna a Cadis, i rescindeix el seu contracte.
El 2023, amb l'inici de la competició Kings League, es va rumorejar que hi participava, d'incògnit, com a jugador del Xbuyer Team, amb el pseudònim Enigma 69. El jugador participava amb samarreta de màniga llarga tapant-li els tatuatges dels braços, i amb una màscara de lluitador de lluita lliure mexicana. La seva identitat va ser revelada pel periodista Guillem Balagué.

## Referències

* ↑ «Otro canterano da el salto» (en castellà). Diario de Avisos, 03-01-2014. [Consulta: 12 abril 2016].
* ↑ «Nano asciende al primer equipo» (en castellà). El Dorsal, 30-12-2013. Arxivat de l'original el 12 maig 2014.
* ↑ «Atropellan al Tenerife sin que se entere» (en castellà). Marca, 18-01-2014.
* ↑ «El joven Nano se marcha cedido al Hospitalet para poder jugar» (en castellà). Marca, 15-08-2014.
* ↑ «Alexander Mesa, Nano, y Jorge, componentes de la primera plantilla CD Tenerife 15/16» (en castellà). Tenerife's official website, 20-08-2015. [Consulta: 12 abril 2016].
* ↑ «Set del Numancia al Tenerife con lluvia de goles en la segunda parte» (en castellà). Marca, 23-08-2015. [Consulta: 24 agost 2015].
* ↑ «El Heliodoro vuelve a sonreír» (en castellà). Marca, 21-02-2016. [Consulta: 31 març 2016].
* ↑ «El Tenerife asalta Anduva» (en castellà). Marca, 28-02-2016. [Consulta: 31 març 2016].
* ↑ «Nano, en l'agenda de varios Primera tras su gran temporada» (en castellà). Diari AS, 06-06-2016. [Consulta: 14 agost 2016].
* ↑ «El presidente detalla la operación de traspaso de Nano» (en castellà). CD Tenerife, 27-08-2016. [Consulta: 27 agost 2016].
* ↑ «SD Eibar cierra el fichaje del delantero Nano para las cinco próximas temporadas» (en castellà), 29-08-2016. [Consulta: 30 agost 2016].
* ↑ «SD Eibar cede a Nano Mesa al Levante UD» (en castellà). Levante UD, 01-09-2017. [Consulta: 2 setembre 2017].
* ↑ «Nano Mesa vuelve al Tenerife» (en castellà). Marca, 04-08-2018. [Consulta: 9 agost 2018].
* ↑ «Nano Mesa jugará una temporada cedido en el Cádiz» (en castellà). SD Eibar, 13-08-2019. [Consulta: 15 agost 2019].
* ↑ «El Eibar acuerda con el Cádiz la cesión de Nano Mesa» (en castellà), 14-08-2019. [Consulta: 16 maig 2020].
* ↑ «Acuerdo con el Eibar para el traspaso de Nano Mesa» (en castellà). Cadis CF, 14-08-2020. [Consulta: 16 agost 2020].
* 1 2 «Desvelada la identidad de 'Enigma 69': este es el jugador que participa en la 'Kings League'». El Periódico de Catalunya, 09-01-2023. [Consulta: 9 gener 2023].
* ↑ «Nano Mesa, refuerzo para la delantera blanquirroja», 31-01-2021. [Consulta: 31 gener 2021].
* ↑ «El delantero Nano Mesa, nueva incorporación para el Real Zaragoza», 28-08-2021. [Consulta: 28 agost 2021].
* ↑ «Nano Mesa deja de pertenecer a la entidad», 20-07-2022. [Consulta: 14 octubre 2022].
* ↑ «¿Quién es Enigma69 de la Kings League? Los detalles que apuntan a Nano Mesa». La Vanguardia, 09-01-2023. [Consulta: 9 gener 2023].
* ↑ «Who is Enigma and what is the Gerard Pique-run Kings League?». BBC Sport, 13-01-2023. [Consulta: 13 gener 2023].

## Enllaços externs

* Fitxa al Tenerife Arxivat 2017-07-02 a Wayback Machine. (castellà)
* Nano a BDFutbol
* Nano, Fitxa a Soccerway